Сӑваплӑ Евлали (Уотерхаус ӳкерчӗкӗ)

«Сӑваплӑ Евлали» () — Британи ӳнерҫи Джон Уильям Уотерхаус 1885 ҫулта ӑсталанӑ сӑрӑ-ӳнер ӗҫӗ. Вӑл Христос тӗнӗн сӑваплӑ Мерида Евлалин Мерида хулинче пулса иртнӗ асаплӑ вилӗмне кӑтартать. Ӳнер ӗҫӗ Бритинчи Тейт галерейинче, Лондонра упранать.

 Каласа пани 
Ку ӗҫӗн композицийӗ кӗтмен ҫӗртен ҫӳҫентерсе ярать, ӗҫ Уотерхаусӑн чи ытти ӗҫӗсенчен хумхануллӑхӗпе питӗ уйӑрӑлса тӑрать. Сӑваплин ӳт-пӗвне вӑйлӑ ракурсра вырнаҫтарнӑ, юр Евлалин ҫарамас кӗлеткинчен ҫав терийех уйӑрӑлса тӑрать, ҫапла вара 12-ҫулхи хӗрачан кунта ытла та кирлӗ мар пек туйӑнать.

Ҫапла композицине суйласа илни — хӗрӗн кӗлеткине мал енче вырнаҫтарса ӳкерчӗкӗн тӗп вырӑнне пушӑ хӑварни — хӑйӗн тӗлне лектернӗ: ытти кӗлеткесене хыҫалти плана вырнаҫтарса, ӳнерҫӗ куракансене тӗмсӗлсе хӗрӗн ӳчӗ ҫине пӑхма хистет.

Ҫарамас ӳте ӳкерни Уотерхаусшӑн хӑюллӑ ҫӗнӗлӗх пулнӑ, ӳнер тишкерӗвӗсенчен тиркев илес хӑрушлӑх та пулнӑ, — анчах ӳнерҫӗ хӑйӗн ӗҫне питӗ ӑнлануллӑн та ҫепӗҫҫӗн туни ӑна тиркеврен хӑтарнӑ. Ӳкерчӗкре хӗре сӑнӑпа чиксе вӗлернӗ Рим ҫар ҫыннини, хӗре юпа ҫумне ҫыхнӑ вӗренсене курма пулать.

Халап тӑрӑх сӑваплӑ Евлалине Турӑ саван вырӑнне, унӑн ҫарамас ӳтне хуплама юр ҫутарнӑ; хурланнисен ушкӑнӗнчен ҫӳле вӗҫекен шурӑ кӑвакарчӑн, Евлалин уҫӑ тутисенчен унӑн чунӗ тӳпене вӗҫсе хӑпарнине пӗлтерет.

 Вуламалли 
Noakes, Aubrey, Waterhouse. John William Waterhouse, Chaucer Press, 2004.
Trippi, Peter, J.W. Waterhouse, Phaidon Press, 2005.

 Каҫӑсем 
 St Eulalia at Tate 
 St Eulalia at JohnWaterhouse.com.
 John William Waterhouse.net 
 John William Waterhouse (The Art and Life of JW Waterhouse) 
 John William Waterhouse (Comprehensive Painting Gallery)
 John William Waterhouse Style and Technique
 Waterhouse at Tate Britain 
 Ten Dreams Galleries
 John William Waterhouse in the «History of Art» 
 Butler’s Lives of the Saints — Saint Eulalia of Mérida from catholicforum

Категори:Уотерхаус ӳкерчĕкĕсем
Категори:Ӳкерчĕксем, алфавитпа
Категори:Авалхи Рим культурăра тата ӳнерте
Категори:1885 çулăн ӳкерчĕкĕсем
Категори:Уотерхаус ӳкерчĕкĕсем